ประกาศกรมการค้าต่างประเทศ เรื่อง เปิดการทบทวนความจำเป็นในการต่ออายุการใช้มาตรการตอบโต้การทุ่มตลาด สินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ ที่มีแหล่งกำเนิดจาก ประเทศญี่ปุ่น สหภาพยุโรป ไต้หวัน และสาธารณรัฐเกาหลี พ.ศ. 2551

ประกาศกรมการค้าต่างประเทศ
ประกาศกรมการค้าต่างประเทศ
เรื่อง
เปิดการทบทวนความจำเป็นในการต่ออายุการใช้มาตรการตอบโต้การทุ่มตลาด
สินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบ ที่มีแหล่งกำเนิดจาก
ประเทศญี่ปุ่น
สหภาพยุโรป ไต้หวัน และสาธารณรัฐเกาหลี
พ.ศ.
๒๕๕๑[๑]
 

ตามที่ได้มีประกาศคณะกรรมการพิจารณาการทุ่มตลาดและการอุดหนุน
เรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น
และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน
และสาธารณรัฐเกาหลี (ฉบับที่ ๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖ กำหนดให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบ ภายใต้พิกัดอัตราศุลกากรประเภทที่ ๗๒๑๙.๓๒, ๗๒๑๙.๓๓, ๗๒๑๙.๓๔, ๗๒๑๙.๓๕ และ ๗๒๒๐.๒๐
ตามบัญชีรายละเอียดแนบท้ายประกาศ ที่มีแหล่งกำเนิดจากประเทศญี่ปุ่น สหภาพยุโรป
ไต้หวัน และสาธารณรัฐเกาหลี เป็นเวลา ๕ ปี ตั้งแต่วันที่ ๑๓ มีนาคม พ.ศ. ๒๕๔๖
ถึงวันที่ ๑๒ มีนาคม พ.ศ. ๒๕๕๑ นั้น

ปรากฎว่า
บริษัท ไทยน๊อคซ์ สเตนเลส จำกัด (มหาชน)
ซึ่งเป็นอุตสาหกรรมภายในผู้ผลิตเหล็กกล้าไร้สนิมรีดเย็นชนิดม้วน แผ่น และแผ่นแถบ
ได้ยื่นคำขอให้พิจารณาทบทวนเพื่อเรียกเก็บอากรตอบโต้การทุ่มตลาดตามประกาศดังกล่าวต่อไปอีก
๕ ปี โดยแสดงเหตุผลข้อเท็จจริงว่า
หากยุติการเรียกเก็บอากรตอบโต้การทุ่มตลาดจะทำให้มีการทุ่มตลาดต่อไป
หรือทำให้การทุ่มตลาดฟื้นคืนมาอีก

คณะกรรมการพิจารณาการทุ่มตลาดและการอุดหนุนได้พิจารณาเมื่อวันที่
๕ มีนาคม พ.ศ. ๒๕๕๑
โดยมีคำวินิจฉัยว่าคำขอดังกล่าวมีมูลเพียงพอที่จะพิจารณาทบทวนเพื่อเรียกเก็บอากรตอบโต้การทุ่มตลาดต่อไป
จึงมีมติให้กรมการค้าต่างประเทศเปิดการทบทวนเพื่อเรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน
และสาธารณรัฐเกาหลี ตามมาตรา ๕๗
ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.
๒๕๔๒

อาศัยอำนาจตามความในมาตรา
๓๗ มาตรา ๕๗ และมาตรา ๖๐
แห่งพระราชบัญญัติตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.
๒๕๔๒
กรมการค้าต่างประเทศจึงประกาศให้ทราบว่าจะเริ่มดำเนินกระบวนการพิจารณาทบทวนดังกล่าวตั้งแต่วันที่ประกาศนี้ได้ประกาศในราชกิจจานุเบกษาเป็นต้นไป

หากผู้ใดประสงค์ขอทราบข้อมูลข่าวสารเกี่ยวกับการขอทบทวนดังกล่าว
ให้ยื่นคำขอต่อสำนักตอบโต้การทุ่มตลาด กรมการค้าต่างประเทศ เลขที่ ๔๔/๑๐๐
ถนนนนทบุรี ๑ อำเภอเมือง จังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐
๒๕๔๗ ๔๗๓๘ หมายเลขโทรสาร ๐ ๒๕๔๗ ๔๗๔๑ ทั้งนี้
ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่อง
การตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔


ประกาศ ณ วันที่ ๖
มีนาคม พ.ศ. ๒๕๕๑
อภิรดี ตันตราภรณ์
อธิบดีกรมการค้าต่างประเทศ








วิภา/ผู้จัดทำ
๗ กันยายน ๒๕๕๔



















































[๑]
ราชกิจจานุเบกษา เล่ม ๑๒๕/ตอนพิเศษ ๕๒ ง/หน้า ๒๒/๑๒ มีนาคม ๒๕๕๑